Hot Eyes

Hot Eyes, i Danmark kjent som Kirsten og Søren, var en dansk popduo som besto av Kirsten Siggaard Andersen og Søren Bundgaard. Kirsten og Søren deltok i Dansk Melodi Grand Prix fem ganger i 1980-årene, og har representert Danmark i Eurovision Song Contest tre ganger: 1984, 1985 og 1988.

Duoen begynte sitt samarbeid i begynnelsen av 1970-årene, da bandet Pussycats tok Siggaard opp som medlem. Bandet skiftet navn til Hokus Pokus,Bregning.it, Hokus Pokus . Besøkt 20. august 2014.  og senere til Sir Henry and his Butlers. Bandet deltok i Dansk Melodi Grand Prix i 1983 med melodien «Og livet går».Eurovision-fr.net, Finale nationale Eurovision Danemark 1983. Besøkt 20. august. 2014. Senere forlot Søren Bundgaard Sir Henry and his Butlers for å fortsette samarbeidet med Kirsten Siggaard.

Eurovision Song Contest
I 1984 representerte Hot Eyes Danmark i Eurovision Song Contest med poplåten «Det' lige det». Melodien kom på fjerdeplass, Danmarks beste plassering siden seieren i 1963.Eurovision.tv, Denmark. Besøkt 20. august 2014. Siggaard var gravid med sin første sønn da hun opptrådte i finalen.

I 1985 fulgte duoen opp med «Sku' du spørg' fra no'en», hvor Bundgaards ni år gamle datter, Lea, hadde en sentral rolle under fremførelsen av låten.The Diggiloo Trush, Denmark - 1985. Besøkt 20. august 2014. Da Hot Eyes representerte Danmark for tredje gang i Eurovision Song Contest i 1988, var Siggaard 8 måneder og 29 dager på vei med sin andre sønn,Jostein Pedersen,  Historien om Melodi grand prix. Bladkompaniet, Oslo 1996. Side 74. som ble født tre uker etter konkurransen. Duoen kom på tredjeplass, som var Danmarks nest beste plassering til da.

 År  Melodi  Poeng  Plassering 1984  «Det' lige det» 101 4 1985  «Sku' du spørg' fra no'en» 41 11 1988  «Ka' du se hva' jeg sa'» 92 3

I tillegg deltok Hot Eyes i Dansk Melodi Grand Prix i 1986 med «Sig det som det er», og i 1987 med «Farvel og tak».DR.dk, Dansk Melodi Grand Prix 1957-2013. Besøkt 20. august 2014. 

Hot Eyes ble offisielt oppløst i 1990, men allerede etter en turné i 1989 ble duoens samarbeid avsluttet.Søk i danskefilm.dk. Søren Bundgaard. Besøkt 20. august 2014. 

Diskografi
Musikkalbum utgitt av Hot Eyes:Discogs.com, Kirsten & Søren. Besøkt 20. august 2014.

 1984: Hot Eyes, utgitt på EMI.
 1985: Sku' du spørg' fra no'en, utgitt på EMI.
 1988: 3, utgitt på EMI.
 1988: Ka' du se hva' jeg sa', utgitt på Harlekin.

Referanser

 Eksterne lenker 


Kategori:Danske musikkgrupper
Kategori:Eurovision Song Contest-deltakere for Danmark
Kategori:Vinnere av Dansk Melodi Grand Prix
Kategori:Deltakere i Eurovision Song Contest 1984
Kategori:Deltakere i Eurovision Song Contest 1985
Kategori:Deltakere i Eurovision Song Contest 1988
Kategori:Band etablert i 1983
Kategori:Opphør i 1989